Derek Walcott

**Derek Alton Walcott** (født 23. januar 1930 i Castries, død 17. mars 2017 ved Gros-islet) var en sanktlusiansk lyriker, forfatter og kunstner. Han ble tildelt nobelprisen i litteratur for 1992.

## Liv og virke
### Bakgrunn
Walcott ble, sammen med tvillingbroren Roderick, født i Castries. Han gikk på St. Mary's College på hjemøya og studerte ved University of the West Indies på Jamaica.

### Forfatter
Etter å ha fått sitt første dikt på trykk i en sanktlusiansk avis fjorten år gammel, utga Walcott i 1948 sin første diktsamling, den privat trykte *25  Poems*. I 1953 flyttet han til Trinidad og Tobago. Der arbeidet han som kunst- og teaterkritiker og i 1959 grunnla han Trinidad Theatre Workshop.

Etter ytterligere et par utgivelser fikk han i 1962 gjennombrudd med diktsamlingen *In a Green Night*, der han tar opp karibisk tematikk og historie, kolonitiden og dens ettervirkninger. I 1971 mottok han teaterprisen OBIE Award for skuespillet *Dream on Monkey Mountain*. Det selvbiografiske diktet *Another Life* fra 1973 og hans karibiske versjon av ''Illiaden'', *Omeros* fra 1990, nevnes som hovedverk. Han mottok T. S. Eliot Prize for *White Egrets* (utgitt 2010).

Walcott ble tildelt Nobelprisen i litteratur for 1992. Svenska Akademin begrunnelse var at han fikk prisen «for en diktning med stor lyskraft, båret av en historisk visjon som har vokst ut av et flerkulturelt engasjement».

Walcott var tilknyttet Boston University, der han har undervist i poesi og drama, og i 1981 grunnla Boston Playwright's Theatre. I 2009 ble han professor ved University of Alberta og året etter ved University of Essex i Storbritannia.

Han har mottatt en rekke utmerkelser og priser, inkludert Cholmondeley Award (1969), The MacArthur Fellows Program (1981), Queen's Gold Medal for Poetry (1988) og Griffin Poetry Prize (2015).

I 1972 ble han utnevnt til offiser av Order of the British Empire for sin innsats for litteratur og drama på Saint Lucia. Han ble tildelt Order of the Caribbean Community i 1992. I 2016 ble Walcott utnevnt til kommandørridder av Order of Saint Lucia. Han fikk dermed rett til å føre tiltaleformen sir foran sitt navn.

## Verk
;Diktsamlinger
* 1948 *25 Poems*
* 1949 *Epitaph for the Young: Xll Cantos*
* 1951 *Poems*
* 1962 *In a Green Night: Poems 1948—60*
* 1964 *Selected Poems*
* 1965 *The Castaway and Other Poems*
* 1969 *The Gulf and Other Poems*
* 1973 *Another Life*
* 1976 *Sea Grapes*
* 1979 *The Star-Apple Kingdom*
* 1981 *Selected Poetry*
* 1981 *The Fortunate Traveller*
* 1983 *The Caribbean Poetry of Derek Walcott and the Art of Romare Bearden*
* 1984 *Midsummer*
* 1986 *Collected Poems, 1948–1984*
* 1987 *Central America*
* 1987 *The Arkansas Testament*
* 1990 *Omeros*
* 1997 *The Bounty*
* 2000 *Tiepolo's Hound,* illustrert med forfatterens egne akvareller
* 2004 *The Prodigal*
* 2007 *Selected Poems*
* 2010 *White Egrets*
* 2014 *The Poetry of Derek Walcott 1948–2013*

;Skuespill
* 1950 *Henri Christophe: A Chronicle in Seven Scenes*
* 1951 *Harry Dernier: A Play for Radio Production*
* 1953 *Wine of the Country*
* 1954 *The Sea at Dauphin: A Play in One Act*
* 1957 *Ione*
* 1958 *Drums and Colours: An Epic Drama*
* 1958 *Ti-Jean and His Brothers*
* 1966 *Malcochon: or, Six in the Rain*
* 1967 *Dream on Monkey Mountain*
* 1970 *In a Fine Castle*
* 1974 *The Joker of Seville*
* 1974 *The Charlatan*
* 1976 *O Babylon!*
* 1977 *Remembrance*
* 1978 *Pantomime*
* 1980 *The Joker of Seville and O Babylon!: Two Plays*
* 1982 *The Isle Is Full of Noises*
* 1984 *The Haitian Earth*
* 1986 *The Last Carnival*, *Beef, No Chicken*, *A Branch of the Blue Nile*
* 1991 *Steel*
* 1993 *Odyssey: A Stage Version*
* 1997 *The Capeman* (i samarbeid med Paul Simon)
* 2002 *Walker and The Ghost Dance*
* 2011 *Moon-Child*
* 2014 *O Starry Starry Night*

;Andre bøker
* 1990 *The Poet in the Theatre*, Poetry Book Society, London
* 1993 *The Antilles: Fragments of Epic Memory* Farrar, Straus, New York
* 1996 *Conversations with Derek Walcott*, University of Mississippi, Jackson, Mississippi
* 1996 (med Joseph Brodsky og Seamus Heaney) *Homage to Robert Frost*, Farrar, Straus, New York
* 1998 *What the Twilight Says* (essay), Farrar, Straus, New York
* 2002 *Walker and Ghost Dance*, Farrar, Straus, New York
* 2004 *Another Life: Fully Annotated*, Lynne Rienner Publishers, Boulder, Colorado
* 2016 *Morning, Paramin* Derek Walcott, illustrert av Peter Doig, Farrar, Straus, New York

; På norsk
* *Det siste karneval*, Oversatt av Håvard Rem, Oslo: Solum, 1995 
* *Havet er historien. Utvalgte dikt*, gjendiktet av Henning Kramer Dahl, Oslo: Solum, 1992

## Referanser


## Eksterne lenker
* 
* 
*